text: अनुष्का शर्मा और वरुण धवन इन दिनों अपनी आने वाली फिल्म ‘सुई धागा’ को लेकर सुर्खियों में बने हुए हैं। यह दोनों स्टार इस फिल्म को हिट कराने की कोई कसर नहीं छोड़ रहे। यह दोनों स्टार कई रियलिटी शोज में भी अपनी फिल्म का प्रमोशन करते हुए देखे गए। इस फिल्म को प्रमोट करने के लिए यह दोनों स्टार मशहूर रियलिटी शो ‘इंडियन आइडल’ के सेट पर पहुंचे। इस दौरान इन दोनों स्टार्स ने जमकर मस्ती की। इसके साथ ही फिल्म की थीम ‘सुई धागा’ के अनुसार सेट पर शो के जज से सिलाई मशीन भी चलवाई।